**ΘΕΜΑ : ΕΔ σε Διαγωνισμό του Βιβλίου ΙΙ**

Ημ/νία υποβολής: ***22/08/2023***

**Ερώτηση**

Θα θέλαμε τη βοήθεια και τη γνώμη σας σχετικά με τη **σύσταση επιτροπής διαγωνισμού για έργο προϋπολογισμού 9.500.000,00 € με ΦΠΑ**, το οποίο χρηματοδοτείται από την Ευρωπαϊκή Τράπεζα Επενδύσεων.

Σύμφωνα με το άρθρο 221 του Ν 4412 και όπως αυτό τροποποιήθηκε με το Ν 4782/21,

Η Επιτροπή θα αποτελείται.

* Από τρεις (3) τεχνικούς υπαλλήλους μηχανικούς ΠΕ η ΤΕ, που υπηρετούν στο Φορέα μας, και είναι εγγεγραμμένοι στο ΜΗΜΕΔ.
* Έναν εκπρόσωπο ΤΕΕ
* Έναν εκπρόσωπο από ΣΑΤΕ (Θα ζητήσουμε έγκαιρα και από το ΤΕΕ και από το ΣΑΤΕ να μας υποδείξουν μέλη τους για την επιτροπή)

**Άρα η Ε.Δ. θα είναι πενταμελής.**

Στο ίδιο άρθρο, παρ. 7 αναφέρεται: « Στη σύνθεση των γνωμοδοτικών οργάνων του παρόντος άρθρου μετέχει υποχρεωτικά ένα μέλος του Μη.Π.Υ.Δη.Συ. του άρθρου 344.

Έχει συσταθεί το ΜηΠυΔηΣυ? Δεν κατάφερα να βρώ στοιχεία για το Μητρώο αυτό.

**Απάντηση:**

Οι αναθέτουσες αρχές/ αναθέτοντες φορείς, κατά την προπαρασκευή και διενέργεια διαδικασιών σύναψης και εκτέλεσης δημόσιας συμβάσεων του Ν.4412/16, υποστηρίζονται υποχρεωτικά από πιστοποιημένο προσωπικό που υπηρετεί με οποιαδήποτε σχέση εργασίας σε αυτές/αυτούς. *(άρθρο 344 παρ.4 Ν.4412/2016)*

Η ισχύς του πρώτου εδαφίου της παραγράφου 4 του άρθρου 344 αρχίζει έξι (6) μήνες μετά την έκδοση του προεδρικού διατάγματος του δεύτερου εδαφίου της ίδιας παραγράφου. *(άρθρο 379 παρ.6 του Ν.4412/2016)*

Με προεδρικό διάταγμα ύστερα από πρόταση των Υπουργών Οικονομίας, Ανάπτυξης και Τουρισμού, Υποδομών, Μεταφορών και Δικτύων Υγείας και του αρμοδίου Αναπληρωτή Υπουργού Διοικητικής Ανασυγκρότησης και έκδοση σχετικής Γνώμης της Αρχής συστήνεται Μητρώο Πιστοποιημένων Υπαλλήλων Δημοσίων Συμβάσεων (Μη.Π.Υ.Δη.Συ.).

Με το ανωτέρω διάταγμα ρυθμίζονται θέματα που αφορούν ιδίως:

α) το φορέα τήρησης του Μητρώου,

β) τις προϋποθέσεις εγγραφής και τους λόγους διαγραφής,

γ) τους όρους, τα επίπεδα και τον τρόπο αξιολόγησης και πιστοποίησης και

δ) κάθε άλλο αναγκαίο θέμα που έχει σχέση με πιστοποίηση του προσωπικού και τη λειτουργία του Μητρώου.

**Ακόμη δεν έχει εκδοθεί το αναμενόμενο εν λόγω ΠΔ**